Лекари и зъболекари ще могат да отказват помощ на агресивни пациенти - DenNews.bg
Позовавайки се обаче на положената клетва, едва ли ще има лекар, който ще откаже медицинска помощ на пациент. Стига да е в неговите възможности, разбира се, ако пациентът не е много агресивен, допълни медикът.
В етичния кодекс на лекарите отдавна е записано, че медик може да откаже помощ на агресивен пациент. От тази година текстът е част от договор, който урежда отношенията между лекарите и Здравната каса.
Ние сме свидетели на много моменти, в които пациенти си позволяват само за това, че не може да се отказва лечение в кабинета, да се държат грубо, заяви председателят на БЛС д-р Иван Маджаров.
Може да има момент, в който някой от лекарите наистина да откаже медицинска помощ и да имаме неприятен завършек на някой пациент, който се намира в спешно състояние, обясни Наталия Маева, говорител на Националната пациентска организация.
След нападението, доктор Величков е монтирал паникбутон в кабинета. А в една от русенските поликлиники има физическа охрана и видеонаблюдение.
През първото полугодие на миналата година нападенията над медици в спешни отделения са 34. Регистрирани са и почти 230 случая на вербална агресия.
В края на юни 2013 г. Народното събрание прие единодушно промени в Наказателния кодекс, с които нападение срещу медицински лица се осъжда с "лишаване от свобода". Посегателството се приравнява с причиняване на телесна повреда на полицай, съдия, прокурор, следовател и други длъжностни лица. Нападението се наказва със затвор до три години при лека телесна поведа и до 10 г., ако поражението е тежко. За медицински лица са определени лекари, стоматолози, акушери, магистър фармацевти и медицински сестри.